དགའ་ལྡན་ཤར་རྩེ་གྲྭ་ཚང་ནང་བཞུགས་ཁྲི་སྒྲིག་ནས་ཡོད་པས།བླ་མ་སྐྱེས་ཆེན་དམ་པ།སྤྲུལ་སྐུ།མཁན་པོ་མཁན་ཟུར།བླ་སྤྲུལ་དགེ་བཤེས་དང་དགེ་འདུན་དམངས་ཚང་མས་ཚོགས་ལ་སྐུ་རྟེན་ལགས་གདན་འདྲེན་ཞུས་ནས་ཁོང་བཞུགས་ཁྲི་སྒང་ལ་བཞུགས་ནས་དྲག་མཛད་སྐུ་གསོལ་ཞུས་གནང་གྱིན་ཡོད་རེད།མཁན་པོ་མཁན་ཟུར།བླ་སྤྲུལ་དགེ་བཤེས།ང་རང་ཡང་དེར་ཡོད།ཆོས་སྐྱོང་ཆེན་པོ་སྐུ་ཕེབས་ནས་མཇལ་བཅར་བའི་གྲྭ་མང་དང་མི་ཚོགས་སུ་ཕྱག་ནས་གཏོར་ནས་བྱིན་འབེབ་གནང་སྟེ་སྐུ་ཡལ་གནང་།དེའི་རྗེས་སུ་ཡང་ཆོས་སྐྱོང་ཆེན་པོ་བསྟན་སྲུང་བསེ་ཁྲབ་སྐུ་ཕེབས་ནས་སྔ་ལྟར་གནང་།གསུམ་པར་ལོ་རྟག་པར་དགའ་ལྡན་ཤར་རྩེ་གྲྭ་ཚང་གི་ཚོགས་ཁང་དུ་རྡོ་རྗེ་ཤུགས་ལྡན་ཞི་བ་སྐུ་ཕེབས་ཀྱིན་ཡོད་པ་དེ་ལ་འདུལ་འཛིན་ཡང་ཟེར།ཁོང་སྐུ་ཕེབས་སྐབས་༧རྗེ་ཙོང་ཁ་པའི་དབུ་ཞྭ་དང་རབ་བྱུང་གི་ན་བཟའ་བཞེས་ཏེ་བཞུགས་ཁྲིར་བཞུགས་པ་དང་།གདན་སའི་མཁན་པོ་དང་བཅས་པའི་བླ་མ་ཁག།དགེ་རྒན་ཁག།ང་ཚོ་ཚང་མས་ཚོགས་འཕུལ་བ་དང་མཇལ་ཁར་འགྲོ་ཡིས་ཡོད།དེ་ནས་ཚང་མ་དམའ་སར་སྡོད་ནས་ཆོས་སྐྱོང་རྡོ་རྗེ་ཤུགས་ལྡན་གྱིས་གསུང་ཆོས་གནང་བ་མ་ཟད་དགོན་པའི་ངོ་ཚབ་གིས་ཆོས་སྐྱོང་ལ་བཀའ་འདྲི་ཞུ་ཡི་རེད།ཁོང་གིས་མ་འོངས་ལུང་བསྟན་ཡང་གནང་གྱིན་རེད།